  Майя Бывальцева 3-тӥ куарусёнэ Удмуртилэн шоркараз «Читай, Ижевск!» кар фестиваль улсын Шор площадьын «Что? Где? Когда?» шудонъя Ижкарлэн витетӥез усьтэм чемпионатэз ортчиз. Кызьы иворто радъясьёсыз — Ижкарысь визьбур шудонъёсъя клуб, вожвылъяськонэ, 38 командаосы огазеяськыса, Глазкарысь, Сарапулысь, Тольяттиысь но Ижысь 200-лэсь трос адями пыриськиз. Вормисе потӥз «НПО «Компьютер» команда, со 36 юан пӧлысь 24-езлы шонер валэктон сётӥз. Кыкетӥ интыын «ИЖ Юпитер-5» команда (23 очко), бронза медальёс «Мудрый атом» командаен Глазкаре кошкизы (22 очко). Дышетскисьёслэн вожвылъяськоназы карысь лицейёсысь пиналъёслэн огазеям командазы вормиз — «Шесть альтер-эг». Нош тужгес тунсыкоез шонертэм валэктон понна «Альцгеймер нимо командаез» пусйизы. Тегъёс: Ижкар Удмуртия шудонъёс  